Tabula Insularum Moluccarum (terrae virides).
**Insulae Moluccae**, (Arabice *Jazirat al Maluk* 'Insulae Regum' ; Indonesice *Maluku*), sunt archipelagus Indonesiae, qui pars insularum Sundanarum est. Hae insulae per historiam a Sinis Europaeisque **insulae aromatum** appellantur.

Ternata et Tidor insulae iuxta sitae

Res geographicae et geologicae
------------------------------

Archipelagus in Asiae Meridio-Orientali Maritima regione situs est. Quod attinet ad tectonica laminarum, eae in Lamina Halmahera intra Zonam Concursus Maris Moluccensis sitae sunt; quod attinet at geographiam, eae ad orientem Sulavesiae (Celebes), ad occidentem Novae Guineae, ad septentriones et orientem Timoriae patent. 

Amboinia
Insula maxima est Halmahera, sed Ternata et Tidor parvae prope Halmaheram sitae notiores sunt. Eodem modo Amboina parva prope ad Ceramiam maiorem sita multo potentior erat. Mari Moluccensi Moluccae a Celebis separatae sunt, Mare Ceramense Halmaheram a Ceramia separat. Meridiem versus a Ceramia et Amboina insulae Bandanae sitae sunt, quas ab insulis Sundanis minoribus mare Bandanum separat. Alii insularum greges ad orientem et meridiem a Bandanis iacent, quarum litora mari Arafurano alluuntur.

*Myrmecodia* rabor Amboniae (photographema anni 1926)

Natura
------

Plurimis harum insularum sunt montes, atque adeo vivi montes igniferi, et clima omnino est humidum. Flora insularum parvarum et angustarum, a mari maxime circumsaeptarum, est luxuriosissima, inter quam silvae pluviales; *Metroxylon sagu, Cycas revoluta,* plantaeque similes; oryza; et condimenta celeberrima *Myristica fragrans* et *Syzygium aromaticum.*

Naves prope Bandam insulam (1810)

Historia
--------

Populus multarum insularum, quamquam primum Melanesiani, praecipue intra Insulas Bandanas, saeculo septimo decimo per "bella condimentorum" enecati sunt; alter autem immigrantium Austronesianorum influx saeculo vicensimo ineunte sub imperio Nederlandico coepit et tempore Indonesiano persistit.

Notae
-----

1. ↑  Fons nominis apud Iohannes Iacobus Hofmannus, *Lexicon universale* (1698) ~.
2. ↑  Brevius "Moluccae"; confer "Samatra, Java utraque, Timora, Moluccae, Philippinae, Luconia": tabula anni 1595.
3. ↑  "*Molucche*: insulae aromatum" (vide indicem ad initium libri apud *Google Books*).
4. ↑  *Acta academiae scientiarum imperialis Petropolitanae*, vol. 1, Petropoli 1783, p. 209.
5. ↑  "Tidor, is*, — Didericι Walterι Iacobι Carolι van Lijnden *Dissertatio ... de commercio Societatis Indiæ Orientalis*, Schoonhoviae 1839.*
6. ↑  Caroli Ludovici Blume *Museum Botanicum Lugduno-Batavum*, vol. I, Lugduni Batavorum 1849-51, p. 182.
7. ↑  IRJA.org.
8. ↑  Didericι Walterι Iacobι Carolι van Lijnden *Dissertatio ... de commercio Societatis Indiæ Orientalis*, Schoonhoviae 1839, pp. 26, 32, 62; Ioannis Christophori Bekmann(de) *Historia orbis terrarum, geographica et civilis,...*, Francofurti ad Oderam, 1685, p. 589.

Nexus interni
-------------

* Herbarium Amboinense
* Archipelagus Malaicus

Nexus externi
-------------

|  |  |
| --- | --- |
|  | **Situs geographici et historici:** *Locus*: 2°0′0″S 128°0′0″E • *OpenStreetMap* • *GeoNames* • Store norske Lexikon • Большая российская энциклопедия |